Akademický senát

20. 10. 2014

**Plán obnovy budov STU**

Predkladá: **prof. Ing. Robert Redhammer, PhD.**

rektor

Zdôvodnenie: Dokument je predložený v súvislosti s uznesením č. 27.1/2014 zo zasadnutia Akademického senátu STU zo dňa 30.06.2014

Návrh uznesenia: Akademický senát STU berie na vedomie plán obnovy budov STU

a/ bez pripomienok

b/ s pripomienkami

**Plán obnovy budov STU**

1. **Úvod**

Slovenská technická univerzita disponuje 55 budovami, ktoré ťažiskovo využíva na poskytovanie vzdelávania, na výskumnú činnosť, resp. ako budovy študentských domovov, teda plnenie hlavného poslania univerzity. Celková podlahová plocha týchto budov prevyšuje 450 tis. m2. Veľká väčšina z nich bola postavená v 50tych až 80tych rokoch minulého storočia, a teda nespĺňajú súčasné energetické kritériá (okrem novostavby Fakulty informatiky a informačných technológií). Z hľadiska ich zaradenia v zmysle Vyhlášky 364/2012, ktorá stanovuje škály energetických tried patria do skupiny „C“ (57-84) kWh/m2.rok a „D“ (85-112) kWh/m2.rok.

1. **Stavby v realizácii a pripravené stavby**

Na základe dohody o zvyšovaní energetických štandardov budov súčastí STU a dostupných zdrojov boli určené prioritné stavby (zateplenie, výmena okien). Do úvahy sa bralo okrem zníženia vysokej energetickej náročnosti aj havarijný stav dotknutých budov (vypadávajúce okná, opadajúca fasáda a pod.) a potreba odstránenia systémových porúch budov. Výber, priority a rozsah prác bol stanovený aj vo väzbe na objem a zdroj financovania, ktorý sa podarilo zabezpečiť, resp. sa s ním výhľadovo počíta.

V časovej súvislosti ide o nasledovné stavby:

1. Prvá etapa zateplenie a rekonštrukcia časti bloku „A“ študentského domova Mladosť, Mlynská dolina;

* stavba je v realizácii od r. 2013 a bude dokončená v r. 2014,
* celkový náklad 2,7 mil. €
* kombinované financovanie čiastočne z kapitálovej dotácie MŠ - 500tis.€, z prostriedkov ŠDaJ a z vyčlenených dotačných prostriedkov na fond obnovy STU v r. 2013,

1. Zateplenie fasády novej budovy Fakulty chemickej a potravinárskej technológie, Radlinského 9;

* stavba je v procese realizácie v rámci projektu Univerzitný vedecký park, dokončenie r. 2015,
* celkový náklad 6,8 mil. €

1. Zateplenie fasády štyroch z piatich blokov budovy Fakulty elektrotechniky a informatiky, Ilkovičova 3;

* stavba bude realizovaná v rámci projektu Univerzitný vedecký park v r. 2014/15, prebieha VO
* celkový náklad 10mil.€

1. Výmena okien na historickej budove Fakulty architektúry, Nám. slobody 19;

* 1. etapa stavby sa začne v r. 2014
* celkový predpokladaný náklad 1,8mil.€ (3 etapy)
* kombinované financovanie čiastočne z kapitálovej dotácie MŠ - 500tis.€, z prostriedkov ŠDaJ a z vyčlenených dotačných prostriedkov na fond obnovy STU v r. 2014,

1. Výmena okien na budove Strojníckej fakulty, Nám. slobody;

* celkový predpokladaný náklad 2,4 mil. €
* predpoklad čiastočnej realizácie v r. 2014 z vyčlenených dotačných prostriedkov na fond obnovy STU v r. 2014,

1. Výmena okien a oprava fasády na blokoch A, B na budove Stavebnej fakulty, I. Karvaša

* celkový náklad 4,2mil.€
* stavba zaradená do projektu Výskumného centra, ktorý bol však z nedostatku financií zatiaľ zamietnutý

1. Ďalšie etapy zateplenie a rekonštrukcia študentského domova Mladosť (dokončenie bloku A a bloky B, C, D), Mlynská dolina;

* celkový náklad 12 mil. €
* stavba zatiaľ nie je finančne zabezpečená

# Záver

Všetky stavby sú alebo už v realizácii, alebo majú zabezpečené financovanie a prebieha VO, alebo sú pripravené na realizáciu. Na uvedené akcie má STU zodpovedajúcu projektovú dokumentáciu a právoplatné stavebné povolenia.

prof. Ing. Robert Redhammer, PhD.

rektor